Z Á P I S N I C A

Zo zasadnutia Rady starostov pri Spoločnom obecnom úrade obcí okresu Bardejov, ktoré sa uskutočnilo v **utorok 04.09.2020** o 09,00 v zasadačke Spoločného obecného úradu v Bardejove.

Program:

1. Otvorenie
2. Akčný plán okresu Bardejov
3. Zmluva o SOU
4. Valné zhromaždenie SOÚ
5. Financovanie SOÚ
6. Školský úrad
7. Rôzne
8. Diskusia
9. Záver

Prítomná štatutárka SÚO:

Mgr. Zuzana Germanová – Obec Richvald,

Prítomní členovia Rady starostov:

1. Ing. Ondrej Ševcov – Obec Gerlachov,
2. Ing. Jozef Pavličko – Obec Bogliarka,
3. Ing. Marcel Kaščák – Obec Nižná Voľa,
4. Mgr. Hedviga Billá – Obec Stuľany,
5. Ing. František Oláh – Obec Hažlín,
6. Jozef Gmiterko – Obec Becherov,
7. Mgr. Ján Cundra – Obec Nižná Polianka,
8. Ing. Ján Novotný- Obec Abrahámovce,
9. Ján Kuziak- Obec Marhaň

Neprítomní členovia Rady:

Ing. Ján Bijalko – Obec Snakov

Andrej Buvalič – Obec Šarišské Čierne,

**K bodu 1:**

Štatutárka Spoločného obecného úradu obcí okresu Bardejov Mgr. Zuzana Germanová zvolala 3. zasadnutie Rady starostov v roku 2020 a otvorila ho privítaním prítomných členov. V tomto bode členovia Rady starostov **schválili** program dnešného rokovania všetkými prítomnými. Zapisovateľkou zápisnice z dnešného stretnutia je štatutárka Mgr. Zuzana Germanová.

**Uznesenie RS č. 07/2020**

Hlasovanie za program: ZA: 9 Proti: 0 Zdržalo sa: 0

**K bodu 2.**

Štatutárka SOÚ informovala prítomných o členoch výboru akčného plánu okresu Bardejov. Vo výbore je za Spoločný obecný úrad obcí okresu Bardejov delegovaný predošlý štatutár SOÚ Pavol Ceľuch. Prítomní jednohlasne rozhodli o zmene doterajšieho delegovaného za SOÚ obcí okresu Bardejov. Členovia Rady starostov **schválili** delegáciu štatutárky Mgr. Zuzany Germanovej do výboru Akčného plánu okresu Bardejov.

**Uznesenie RS č. 08/2020**

Hlasovanie za program: ZA: 9 Proti: 0 Zdržalo sa: 0

**K bodu 3.**

Štatutárka SOÚ prítomných informovala o stave pripravenosti novej schválenej zmluvy. K jej príprave je potrebné predloženie všetkých schválených uznesení z jednotlivých obecných zastupiteľstiev. K dnešnému dňu tieto uznesenia nepredložilo 41 obci. Preto požiadala zástupcov jednotlivých mikroregiónov o apelovanie na jednotlivé obce a následné urýchlené predloženie uznesení.

Členovia Rady starostov **odporúčajú** zástupcom jednotlivých mikroregiónov apelovať na starostov v ich mikroregiónoch, ktorí zatiaľ nepredložili uznesenia od svojich zastupiteľstiev, aby tak urýchlene urobili.

**Uznesenie RS č. 09/2020**

Hlasovanie za program: ZA: 9 Proti: 0 Zdržalo sa: 0

**K bodu 4.**

Je potrebné, aby sa každoročne konalo valné zhromaždenie, ale pri tohtoročných pandemických opatreniach nám hygienici odporúčajú, aby sme sa takémuto stretnutiu, na ktorom budú všetci starostovia z nášho okresu vyhli. Preto spracujeme všetky podklady a prepošleme ich všetkých členom v elektronickej forme.

Rada starostov **schvaľuje** nerealizovanie valného zhromaždenia Spoločného obecného úradu obcí okresu Bardejov z dôvodu pandemických opatrení.

**Uznesenie RS č. 10/2020**

Hlasovanie za program: ZA: 9 Proti: 0 Zdržalo sa: 0

**K bodu 5.**

Štatutárka SOÚ informovala prítomných o platovej disciplinovanosti členov SOÚ. Uviedla, že aktuálne pripravuje v spolupráci so starostom obce Mokroluh -Mariánom Beňom podklady pre obce na úhradu výdavkov za poštové služby, správne poplatky, dotáciu na úseku ŽP. Starosta obce Becherov- Jozef Gmitterko uviedol, že uznesením č.6/2019 valné zhromaždenie schválilo „*Zníženie platby riadiacej obce do SOU na 50 % z pôvodného výpočtu“* a to jepotrebné presne definovať, aby nedochádzalo k nedorozumenia.

Preto Rada starostov **schvaľuje** úpravu pôvodného znenia na „*Zníženie platby riadiacej obce do SOU na 50 % z pôvodného výpočtu, čiže na členský poplatok, poplatky za vedenie účtovníctva a spracovanie miezd a správne poplatky odvádzané SOÚ. Úľava sa netýka platieb za poštové služby a dotácií na prenesený výkon štátnej správy odvádzaných SOÚ.“*

**Uznesenie RS č. 11/2020**

Hlasovanie za program: ZA: 9 Proti: 0 Zdržalo sa: 0

**K bodu 6.**

Štatutárka SOÚ opätovne otvorila otázku školského úradu, ktorý nemohol byť delimitovaný k 01.01.2020, keďže zákon to neumožňoval. Preto štatutárka SOÚ informovala starostov, že je potrebné získať viac informácií o aktuálnej delimitácii či už od MŠ SR alebo od oboru školstva v sídle kraja. Doriešenie otázky školského úradu presúva na najbližšie rokovanie Rady starostov- v termíne do 14 dní.

Rada starostov **berie na vedomie** potrebu presunúť otázku školského úradu na najbližšie rokovanie Rady starostov- v termíne do 14 dní z dôvodu získania informácií o aktuálnej delimitácii.

**Uznesenie RS č. 12/2020**

Hlasovanie za program: ZA: 9 Proti: 0 Zdržalo sa: 0

**K bodu 7.**

V tomto bode štatutárka SOÚ informovala o žiadosti obce Varadka o spracovanie účtovníctva pre obecný podnik Varadka.

Rada starostov **neschvaľuje** spracovávať účtovníctvo pre podnikateľské subjekty.

**Uznesenie RS č. 13/2020**

Hlasovanie za program: ZA: 0 Proti: 9 Zdržalo sa: 0

Ďalej o slovo požiadal starosta obce Hažlín Ing. František Oláh, ktorý prítomných informoval o zrušení základnej školy v ich obci a vzniknutej potrebe viesť účtovníctvo pre MŠ.

Rada starostov **berie na vedomie** požiadavku obce Hažlín o potrebe spracovávania účtovníctva pre MŠ Hažlín.

**Uznesenie RS č. 14/2020**

Hlasovanie za program: ZA: 9 Proti: 0 Zdržalo sa: 0

Ďalej o slovo požiadal starosta obce Gerlachov Ing. Ondrej Ševcov, ktorý sa zaujímal o otázku zazmluvnenia odchytu psov. K tejto otázke sa vyjadrili viacerí prítomní, k zákonnému vyriešeniu však nedošlo.

Ďalšou otázkou bolo riešenie novovzniknutej povinnosti, ktorá čaká obce od roku 2021 bol kuchynský a jedálensky odpad z domácnosti a zvoz zeleného odpadu. Starosta obce Becherov, Ing. Jozef Gmitterko na túto otázku odpovedal ako bude riešiť túto povinnosť vo svojej obci, viacerí členovia si tento postup osvojili.

Štatutárka SOÚ informovala, že pracovníci stavebného úradu pripravujú školenie pre starostov ohľadom stavebného zákona. Starosta obce Hažlín, Ing. František Oláh, vyjadril požiadavku a potrebu spoločného stretnutia pracovníčok SOÚ- účtovníčok s pracovníčkami obecných úradov, na ktorom by si mohli prejsť aktuality z vedenia účtovníctva a taktiež upresniť niektoré postupy účtovania.

**K bodu 8.**

Prítomní členovia Rady starostov sa intenzívne zapájali do diskusie priebežne k jednotlivým bodom programu dnešného rokovania.

**K bodu 9.**

Mgr. Zuzana Germanová po prerokovaní všetkých bodov dnešného programu poďakovala prítomným za účasť na dnešnom 3. pracovnom stretnutí Rady starostov pri SÚO obcí okresu Bardejov v tomto roku.

Zápisnicu zostavila:

Mgr. Zuzana Germanová – starostka obce Richvald

Overovateľ zápisnice:

Jozef Gmiterko- starosta obce Becherov